หลังจากมี พสพ. แบบไม่ได้ป้องกันมา ช่วงปลายเดือน มิถุนายน ได้เว้นช่วงมาประมาณ 30 - 45 วัน และได้ตรวจปัสสาวะด้วยตนเอง วันที่ 21 สิงหาคม ขึ้น 1 ขีด (ก่อนหน้าที่จะตรวจวันที่ 21 มีการตรวจมาทุกๆ 7 วัน แล้วด้วย) แบบนี้ผลการตรวจชัวร์รึยังคะ หรือต้องรอเว้นช่วงตรวจอีกรอบคะ ถ้าต้องการตรวจเลือดหา hcg จะสามารถตรวจได้หลังจาก มี พสพ. กี่วันคะ (ในกรณีที่ ปจด. มาไม่สม่ำเสมอ) และสอบถามเป็นความรู้เพิ่มเติม หากมี พสพ. แล้ว ระยะเวลาการปฏิสนธิจะอยู่สูงสุดถึงกี่วันคะ
สวัสดีค่ะ หากมีเพศสัมพันธ์ตั้งแต่ช่วงปลายเดือน มิ.ย. แล้วได้ตรวจหาการตั้งครรภ์ในวันที่ 21 ส.ค. แล้วพบขึ้นเพียง 1 ขีด รวมถึงได้ตรวจก่อนหน้านั้นมาหลายครั้งแล้วด้วย แล้วตรวจไม่พบการตั้งครรภ์ ก็ย่อมแสดงว่าไม่ได้มีการตั้งครรภ์เกิดขึ้นค่ะ ดังนั้น ก็ไม่จำเป็นต้องไปตรวจเลือดหาค่าฮอร์โมน HCG อีกค่ะสำหรับการตรวจเลือดหาค่าฮอร์โมน HCG นั้น ค่าฮอร์โมนจะเริ่มสูงขึ้นหลังจากที่มีเพศสัมพันธ์ไปแล้วอย่างน้อย 1 สัปดาห์ค่ะ ดังนั้น หากจะตรวจหาว่ามีการตั้งครรภ์หรือไม่ ก็ควรรอให้นานเกิน 1 สัปดาห์แล้วจึงไปตรวจค่ะ แต่ในกรณีของ เนื่องจากผ่านมานานเกิน 1 เดือนแล้ว หากตรวจจากปัสสาวะแล้วไม่พบ ก็ไม่จำเป็นต้องไปตรวจจากเลือดอีกค่ะส่วนการปฏิสนธินั้น จะเกิดขึ้นเมื่อมีเพศสัมพันธ์ในวันที่ไข่ตก หรือหลังจากไข่ตกไปแล้ว 1-2 วัน (เพราะไข่เมื่อตกแล้ว จะยังไม่สลายทันที) หรือมีเพศสัมพันธ์ก่อนไข่ตก 1-2 วันก็ได้เช่นกันค่ะ เพราะอสุจิจะอยู่ได้ภายในมดลูกนาน 1- 3 วัน และเมื่อไข่ตกตามหลัง จึงค่อยมีการปฏิสนธิก็ได้ค่ะ